ประกาศกรมสรรพสามิต เรื่อง วิธีการและเงื่อนไขว่าด้วยการอนุญาต ให้นำเครื่องหมายแสดงการเสียภาษีจดทะเบียน เข้ามาในราชอาณาจักร
ประกาศกรมสรรพสามิต
ประกาศกรมสรรพสามิต
เรื่อง วิธีการและเงื่อนไขว่าด้วยการอนุญาต
ให้นำเครื่องหมาย
แสดงการเสียภาษีจดทะเบียน
เข้ามาในราชอาณาจักร
-----------------------

 อาศัยอำนาจตามความในมาตรา
๗๑ แห่งพระราชบัญญัติภาษีสรรพสามิต 
พ.ศ. ๒๕๒๗ อธิบดีกรมสรรพสามิตกำหนดวิธีการและเงื่อนไขไว้
ดังต่อไปนี้

 ข้อ ๑
ผู้ขออนุญาตนำเครื่องหมายแสดงการเสียภาษีจดทะเบียน เข้ามาใน
ราชอาณาจักรต้องเป็นผู้ประกอบอุตสาหกรรม

 ข้อ ๒
เครื่องหมายแสดงการเสียภาษีจดทะเบียนตามข้อ ๑ ต้องเป็นเครื่อง
หมายที่ผู้ขออนุญาต ได้จดทะเบียนไว้กับกรมสรรพสามิตแล้ว

 ข้อ ๓
ให้ผู้ขออนุญาต ยื่นคำขออนุญาตตามแบบ ภษ. ๐๑-๒๒ พร้อมด้วย
เอกสารที่เกี่ยวข้องกับการติดต่อสั่งซื้อเครื่องหมายแสดงการเสียภาษีจดทะเบียนนั้น
 เมื่ออธิบดีพิจารณาแล้วเห็นควรอนุญาต
จะออกหนังสืออนุญาตให้ตามแบบที่
อธิบดีกำหนด

 ข้อ ๔
ผู้ได้รับอนุญาต จะนำเครื่องหมายแสดงการเสียภาษีจดทะเบียนออก
จากด่านศุลกากรได้โดยต้องชำระภาษีให้เรียบร้อยและจะต้องให้เจ้าพนักงานสรรพสามิต
หรือ
พนักงานเจ้าหน้าที่ตรวจสอบและอนุญาตก่อน

 ข้อ ๕
การนำเครื่องหมายแสดงการเสียภาษีจดทะเบียน ออกจากด่านศุลกากร
ไปไว้ ณ สถานที่เก็บในโรงอุตสาหกรรม
ต้องอยู่ภายใต้การควบคุมของเจ้าพนักงานสรรพสามิต

 ข้อ ๖
การเก็บรักษา เครื่องหมายแสดงการเสียภาษีจดทะเบียน ที่นำเข้ามาใน
ราชอาณาจักร ให้ผู้ขออนุญาตนำไปเก็บรักษาไว้ ณ
สถานที่เก็บในโรงอุตสาหกรรม ที่ได้รับอนุญาต
จากอธิบดี และอยู่ภายใต้การควบคุมของเจ้าพนักงานสรรพสามิต

 ประกาศ
ณ วันที่ ๑๙ พฤศจิกายน ๒๕๒๗
 
อรัญ ธรรมโน
  อธิบดีกรมสรรพสามิต

[รก.๒๕๒๗/๑๖๙/๒๓พ/๑๙ พฤศจิกายน ๒๕๒๗]

 พุทธชาด/พิมพ์
 ๒๔/๐๙/๔๕
 A+B
(C )